
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1426 

27 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Κανονισμού Λειτουργίας και Διεξαγωγής 


του Αριθμολαχείου «ΛΟΤΤΟ». 1 

Έγκριση του Κανονισμού Λειτουργίας του δελτίου του 

Λαχείου «ΠΡΟΤΟ». 2 

Έγκριση του Κανονισμού Λειτουργίας και Διεξαγωγής 
του παιχνιδιού «ΣΟΥΠΕΡ 4»του «ΟΠΑΠ ΑΈ.». 3 


ΑΠΟΦΑΣΕΙ Σ 

Αριθ. 29158 (1) 

Έγκριση του Κανονισμού Λειτουργίας και Διεξαγωγής 
του Αριθμολαχείου «ΛΟΤΤΟ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ' 137). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ' 135) 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚΑ'). 

5. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σεΑνώνυμη Εταιρεία (ΑΈ.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης του 
Πρωθυπουργού και του Υπουργού Πολιτισμού «Ανάθεση αρ¬ 
μοδιοτήτων στον Υφυπουργό Πολιτισμού Γεώργιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρις του Κρατικού προ- 
ϋπολογιμού, αποφασίζουμε: 

Την έγκριση του Κανονισμού Λειτουργίας και Διεξαγω¬ 
γής του Αριθμολαχείου «ΛΟΤΤΟ» που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ «ΛΟΤΤΟ» 

Άρθρο 1 

Ο Οργανισμός Προγνωστικών Αγώνων Ποδοσφαίρου 
(Ο. Π.Α. Π. Α. Ε.) διενεργεί περιοδικούς διαγωνισμούς του 
Αριθμολαχείου ΛΟΤΤΟ. Κάθε διαγωνισμός διενεργείται 
με δελτίο προβλέψεως αριθμών που στο εξής θα ονομά¬ 
ζεται ΛΟΤΤΟ και αφορά στην ακριβή πρόβλεψη έξι (6) 
αριθμών που κληρώνονται από μια σειρά σαράντα εννέα 
(49) αριθμών, που καθορίζονται από τον αριθμό 1 μέχρι το 
49. 

Άρθρο 2 

1. Το αντίτιμο συμμετοχής στο διαγωνισμό ΛΟΤΤΟ ορί¬ 
ζεται στις πενήντα (50) δραχμές ανά στήλη με υποχρεω¬ 
τική συμπλήρωση τουλάχιστον δύο στηλών. Από το ποσό 
αυτό το 12% αποτελεί αποζημίωση του πράκτορα που κα¬ 
ταβάλλεται άμεσα από το συμμετέχοντα. Η συμμετοχή 
στους διαγωνισμούς ΛΟΤΤΟ, που οργανώνει ο «Ο.Π.Α.Π. 
Α.Ε.», είναι ελεύθερη και γίνεται με την αποκλειστική ευ¬ 
θύνη των συμμετεχόντων στα καταστήματα των πρακτό¬ 
ρων, που είναι αναγνωρισμένα από τον «Ο. Π.Α. Π.Α. Ε.». Οι 
πράκτορες ενεργούν για λογαριασμό των συμμετεχό¬ 
ντων και είναι υποχρεωμένοι να τηρούν όλους τους κανό¬ 
νες που διέπουν την λειτουργία του Αριθμολαχείου ΛΟΤ¬ 
ΤΟ και τις διατάξεις του «Γενικού Κανονισμού Λειτουρ¬ 
γίας και Διεξαγωγής των παιχνιδιώντου Ο.Π.Α.Π. ΑΈ. με 
απευθείας σύνδεση» και τις διατάξεις του παρόντα Κανο¬ 
νισμού. 

2. Η συμμετοχή στους διαγωνισμούς του Αριθμολαχεί- 
ου ΛΟΤΤΟ προϋποθέτει πλήρη γνώση των διατάξεων του 
«Γενικού Κανονισμού Λειτουργίας και Διεξαγωγής των 
παιχνιδιώντου Ο.Π.Α.Π. ΑΈ. με απευθείας σύνδεση», των 
διατάξεων του παρόντα Κανονισμού και των όρων και των 
προϋποθέσεωνπουκάθε φορά θέτει ο «Ο.Π.Α.Π. ΑΈ.» για 
τη συμμετοχή στο διαγωνισμό. 

3. Οι προβλέψεις σημειώνονται με κατάλληλο σημείο 
πάνω στους αριθμούς που επιλέγονται. Ο διαγωνιζόμε- 
νος μπορεί να επιλέξει έξη (6) αριθμούς (απλές στήλες) ή 
να επιλέξει περισσότερους από έξη (6) αριθμούς (πλήρη 
συστήματα). Ο αριθμός των στηλών στα πλήρη συστήμα¬ 
τα προσδιορίζεται απότονπλήρη μαθηματικό συνδυασμό 
των επιλεγμένων αριθμών ανά έξη (6). 






























19428 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Είναι δυνατή η συμμετοχή στο διαγωνισμό και με τυ¬ 
ποποιημένα συστήματα περιορισμένης ανάπτυξης με συ- 
ντετμημένη γραφή, συστήματα συνδυασμών, ομαδικά 
συστήματα, κ.ά. 

5. Με κατάλληλη σημείωση σε ειδική θέση του δελτίου 
είναι δυνατή η συμμετοχή, του δελτίου σε περισσότερες 
από μία διαδοχικές κληρώσεις. Ακύρωση δελτίου είναι 
δυνατή μόνο πριν από την πρώτη κλήρωση στην οποία 
συμμετέχει το δελτίο. 

6. Ομοίως με κατάλληλη σημείωση είναι δυνατόν η επι¬ 
λογή των προβλέψεων να γίνεται τυχαία από την Τερματι¬ 
κή Μηχανή του πρακτορείου. 

7. Με απόφαση του Δ.Σ. του Ο.Π.Α.Π. Α.Ε. είναι δυνατόν 
να δοθεί η δυνατότητα στους παίκτες με κατάλληλη ση¬ 
μείωση πάνω στο δελτίο, να συμμετάσχουν στο παιχνίδι 
με πολλαπλή συμμετοχή καταβάλλοντος το αντίστοιχο 
ποσό. 

Άρθρο 3 

Στο Αριθμολαχείο ΛΟΤΤΟ, υπάρχουν τέσσερις (4) κα¬ 
τηγορίες νικητών. Οι νικητές κατάσσονται σε κατηγορίες 
ανάλογα με τον αριθμό των ορθών προβλέψεων. 

α) Στην πρώτη κατηγορία κατατάσσονται όσοι προέ- 
βλεψαν όλους τους αριθμούς που κληρώνονται. 

β) Στην δεύτερη κατηγορία κατατάσσονται όσοι προέ- 
βλεψαν όλους τους αριθμούς που κληρώνονται πλην 
ενός. 

γ) Στην τρίτη κατηγορία κατατάσσονται όσοι προέβλε- 
ψαν όλους τους αριθμούς που κληρώνονται πλην δύο. 

δ) Στην τέταρτη κατηγορία κατατάσσονται όσοι προέ- 
βλεψαν όλους τους αριθμούς που κληρώνονται πλην 
τριών. 

Άρθρο 4 

1. Το ποσό που διατίθεται ως κέρδος στους συμμετέχο- 
ντες μετά την αφαίρεση του ποσοστού των πρακτόρων 
(12%), ανέρχεται από 1.1.2001 σε 45% επί των ακαθάρι¬ 
στων εισπράξεων κάθε διαγωνισμού. 

Το πιο πάνω οριζόμενο ποσό κατανέμεται στις τέσσερις 
(4) κατηγορίες επιτυχιών ως εξής: 

α) Ποσοστό 43,5% διατίθεται για τους νικητές της πρώ¬ 
της κατηγορίας επιτυχιών. 

β) Ποσοστό 24% διατίθεται για τους νικητές της δεύτε¬ 
ρης κατηγορίας επιτυχιών. 

γ) Ποσοστό 18% διατίθεται για τους νικητές της τρίτης 
κατηγορίας επιτυχιών. 

δ) Ποσοστό 14,5% διατίθεται για τους νικητές της τέ¬ 
ταρτης κατηγορίας επιτυχιών. 

Σε κάθε κατηγορία νικητών το διανεμόμενο ποσό κατα- 
νέμεται ισόποσα στους νικητές ανά στήλη που κερδίζει. 

2. Εάν δεν υπάρχουν νικητές ορισμένης κατηγορίας επι¬ 
τυχιών, τότε το ποσό που αντιστοιχεί στην κατηγορία αυ¬ 
τή δεν μοιράζεται, αλλά μεταφέρεται στον επόμενο δια¬ 
γωνισμό και προστίθεται στο ποσό που μοιράζει η ίδια κα¬ 
τηγορία, εκτός αν μέσα στην προθεσμία των ενστάσεων 
που ορίζεται στον «Γενικό Κανονισμό Λειτουργίας και Διε¬ 
ξαγωγής των παιγνιδιών του Ο.Π.Α.Π. Α. Ε. με απευθείας 
σύνδεση», διαπιστωθεί μετά από ένσταση κάποια επιτυ¬ 
χία στην κατηγορία αυτή. 

3. Εάν το κέρδος που αντιστοιχεί σε κάθε νικήτρια σει¬ 
ρά ορισμένης κατηγορίας επιτυχιών είναι μεγαλύτερο 
από το αντίστοιχο κέρδος ανώτερης κατηγορίας, τα ποσά 
των δύο αυτών κατηγοριών ενώνονται και το κέρδος κα- 


τανέμεται εξίσου μεταξύ των νικητών των δύο αυτών κα¬ 
τηγοριών. 

4. Όταν το ποσό που αντιστοιχεί σε κάθε επιτυχία ορι¬ 
σμένης κατηγορίας είναι μικρότερο από εκατό (100) 
δραχμές, τότε στην κατηγορία αυτή δεν διανέμονται κέρ¬ 
δη και ολόκληρο το διανεμόμενο ποσό αυτής της κατηγο¬ 
ρίας, μεταφέρεται και προστίθεται στο ποσό που μοιρά¬ 
ζει η ίδια κατηγορία νικητών στον επόμενο διαγωνισμό. 

5. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενα στην αμέσως κατώτε¬ 
ρη του ακριβούς ποσού πεντάδα δραχμών. 

6. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία του δια¬ 
γωνισμού. 

Άρθρο 5 

1. Οι κληρώσεις του Αριθμολαχείου ΛΟΤΤΟ γίνονται Δη¬ 
μόσια και σε τακτές ημέρες της εβδομάδας, που καθορί¬ 
ζονται με απόφαση του Δ. Σ. του «Ο.Π.Α.Π. Α.Ε.». 

Με απόφαση του Δ. Στου «Ο.Π.Α.Π. Α.Ε.» καθορίζεται ο 
τόπος, ο τρόπος, ο χρόνος και ο χώρος των κληρώσεων. 
Πιθανές αλλαγές του χρόνου των κληρώσεων, καθορίζο¬ 
νται από τον «Ο.Π.Α.Π. Α.Ε» και κοινοποιούνται με κάθε 
πρόσφορο τρόπο στο κοινό. 

2. Για την κλήρωση χρησιμοποιείται η σειρά αριθμών 
από 1 έως 49 και από την σειρά αυτή κληρώνονται έξι (6) 
αριθμοί. 

Οι κληρωθέντες αριθμοί αποτελούν την νικήτρια σειρά 
αριθμών με βάση την οποία γίνονται οι αντιπαραβολές με 
τις έγκυρες προβλέψειςτων συμμετεχόντων στο διαγωνι¬ 
σμό, προκειμένου να προσδιορισθούν οι νικητές της κάθε 
κατηγορίας επιτυχιών. Όλα τα δελτία των συμμετεχόντων 
σε διαγωνισμούς ΛΟΤΤΟ που κερδίζουν, πληρώνονται 
στον κομιστή του αποκόμματος. Ειδικά γιατα ομαδικά συ¬ 
στήματα στοιχείο για την εξόφληση του κέρδους αποτε¬ 
λούν οι αποδείξεις συμμετοχής, που επικυρώνονται από 
τη μηχανή, με ποσοστό κέρδους ίσο με το ποσοστό συμ¬ 
μετοχής επί του συνόλου της αξίας του δελτίου. 

Άρθρο 6 

Η κλήρωση στους διαγωνισμούς του αριθμολαχείου 
ΛΟΤΤΟ πραγματοποιείται από πενταμελή Ειδική Επιτρο¬ 
πή, η οποία αποτελείται από: 

α) Τρεις μόνιμους Δημόσιους Υπάλληλους της Γ ενικής 
Γραμματείας Αθλητισμού εκ των οποίων οι δύο τουλάχι¬ 
στον με Βαθμό Α' ή Β' Διευθυντή και ο αρχαιότερος αυτών 
ορίζεται ως Πρόεδρος. 

β) Έναν εκπρόσωπο της Ε.Σ.Η.Ε.Α. και 

γ) Έναν εκπρόσωπο του Υπουργείου Δημόσιας Τάξης. 

Τα μέλη, με αντίστοιχα αναπληρωματικά ορίζονται με 
απόφαση του Υφυπουργού Πολιτισμού αρμόδιου για θέ¬ 
ματα Αθλητισμού. Υπάλληλοι του «Ο.Π.Α.Π. Α.Ε.» δεν 
μπορεί να είναι μέλη της Επιτροπής. Τον Πρόεδρο της 
Επιτροπής κλήρωσης απόνταή κωλυόμενο, αναπληρώνει 
στα καθήκοντα του ως Προέδρου, το κατά σειρά επόμενο 
στην απόφαση των μελών τακτικό μέλος της Επιτροπής, 
οπόταν ο αναπληρωτής του Προέδρου μετέχει ως απλό 
μέλος. 

Χρέη Γραμματέως εκτελεί υπάλληλος του «Ο.Π.Α.Π. 
Α.Ε.» οριζόμενος με τον αναπληρωτή του, με απόφαση 
του Διευθυντή - Συντονιστή του ως άνω Οργανισμού. 

Η Επιτροπή βρίσκεται σε απαρτία όταν είναι παρόντα 
τέσσερα τουλάχιστον μέλη της. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19429 


Άρθρο 7 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους Λειτουργίας και Διεξαγω¬ 
γής των διαγωνισμών του Αριθμολαχείου ΛΟΤΤΟ από τον 
«Ο.Π.Λ.Π. Α.Ε.», έχουν ισχύ οι διατάξεις Νόμων, Προεδρι¬ 
κών διαταγμάτων και Υπουργικών Αποφάσεων που ισχύ¬ 
ουν μέχρι σήμερα. 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 3 Νοεμβρίου 2000 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. 29163 (2) 

Έγκριση του Κανονισμού Λειτουργίας του δελτίου του 
Λαχείου «ΠΡΟΤΟ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑΊ 37). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ' 135). 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚΑ'). 

5. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σεΑνώνυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρις του Κρατικού προ- 
ϋπολογιμού, αποφασίζουμε: 

Εγκρίνουμε τον Κανονισμό λειτουργίας του δελτίου του 
Λαχείου ΠΡΟΤΟ που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΛΑΧΕΙΟΥ «ΠΡΟΤΟ» 

Άρθρο 1 

Ο Οργανισμός Προγνωστικών Αγώνων Ποδοσφαίρου 
(Ο.Π.Α.Π. Α.Ε.) διενεργεί περιοδικούς διαγωνισμούς του 
Λαχείου ΠΡΟΤΟ, που βασίζονται στην ταύτιση ενός επτα¬ 
ψήφιου αριθμού που αναγράφεται από την τερματική μη¬ 
χανή του πράκτορα στα δελτία ΠΡΟΠΟ, ΠΡΟΠΟΓΚΟΛ, 
ΛΟΤΤΟ. ΑΡΙΘΜ0ΛΑΧΕΙ05από45 και 1 από 20 (ΤΖΟΚΕΡ), 
είτε σε ανεξάρτητο δελτίο, με ένα επταψήφιο αριθμό που 
εξάγεται μετά από κλήρωση. 


Άρθρο 2 

1. Η συμμετοχή στο λαχείο «ΠΡΟΤΟ» προϋποθέτει: 

α) Παράλληλη συμμετοχή στους διαγωνισμούς των παι- 
χνιδιώντου άρθρου 1 του παρόντα Κανονισμού. Με κα¬ 
τάλληλη σημείωση σε ειδικό χώρο του δελτίου, ο συμμε- 
τέχων επιλέγει ένα ή περισσότερους συνεχόμενους τυ¬ 
χαίους αριθμούς. 

β) Ανεξάρτητο δελτίο, χωρίς υποχρέωση συμμετοχής 
στους διαγωνισμούς των υπολοίπων παιχνιδιών του άρ¬ 
θρου 1, το οποίο παρέχει στο συμμετέχοντα τη δυνατό¬ 
τητα είτε της επιλογής του αριθμού που επιθυμεί, είτε με 
κατάλληλη σημείωση πάνω στο δελτίο του συνόλου των 
τυχαίων, διαφορετικών ή συνεχόμενων, αριθμών που επι¬ 
θυμεί να αναγραφούν στο δελτίο του από την τερματική 
μηχανή του πράκτορα. 

Το δελτίο συμμετέχει στο διαγωνισμό ΠΡΟΤΟ που ακο¬ 
λουθεί χρονικά την επικύρωσή του και είναι ανεξάρτητος 
από τον διαγωνισμό των παιγνιδιών με τα δελτία των 
οποίων συμμετέχει. Ο αριθμός του διαγωνισμού ΠΡΟΤΟ 
αναγράφεται στο αποδεικτικό συμμετοχής. 

2. Η συμμετοχή στους διαγωνισμούς του λαχείου 
«ΠΡΟΤΟ» προϋποθέτει πλήρη γνώση των διατάξεων του 
παρόντα Κανονισμού καθώς επίσης και ανεπιφύλακτη 
αποδοχή των όρων και προϋποθέσεων, που κάθε φορά 
θέτει ο «Ο.Π.Α.Π. Α.Ε.». 

3. Με κατάλληλη σημείωση σε ειδική θέση του δελτίου 
είναι δυνατή η συμμετοχή, του δελτίου σε περισσότερες 
διαδοχικές κληρώσεις. 

4. Ακύρωση δελτίου είναι δυνατή μόνο πριν από το ανώ¬ 
τατο χρονικό όριο κατάθεσης δελτίων για τον πρώτο δια¬ 
γωνισμό που συμμετέχει το δελτίο. 

Αν η συμμετοχή γίνεται με δελτίο άλλου παιγνιδιού, τυ¬ 
χόν ακύρωση του ενός εκ των δύο παιγνιδιών στο δελτίο 
αυτό, επιφέρει ακύρωση όλου του δελτίου. 

Άρθρο 3 

1. Το αντίτιμο συμμετοχής στους διαγωνισμούς του Λα¬ 
χείου ΠΡΟΤΟ, ορίζεται στις εκατό (100) δραχμές ανά 
αριθμό. Από το ποσό αυτό ποσοστό 12% αποτελεί αποζη¬ 
μίωση του πράκτορα που καταβάλλεται άμεσα από τον 
συμμετέχοντα. 

2. Η συμμετοχή στους διαγωνισμούς ΠΡΟΤΟ που ορ¬ 
γανώνει ο «Ο.Π.Α.Π. Α. Ε.» είναι ελεύθερη και γίνεται με 
την αποκλειστική ευθύνη των συμμετεχόντων, στα κατα¬ 
στήματα των πρακτόρων, που είναι αναγνωρισμένα από 
τον «Ο.Π.Α.Π. Α.Ε.».Οι πράκτορες ενεργούν για λογαρια¬ 
σμό των συμμετεχόντων και είναι υποχρεωμένοι να τη¬ 
ρούν όλουςτους κανόνες, που διέπουν τη λειτουργία του 
λαχείου ΠΡΟΤΟ και τις διατάξεις του ΓΕΝΙΚΟΥ ΚΑΝΟ¬ 
ΝΙΣΜΟΥ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ ΤΩΝ ΠΑΙΧΝΙ- 
ΔΙΩΝτου Ο.Π.Α.Π. Α.Ε. με απευθείας σύνδεση και τις δια¬ 
τάξεις του παρόντα Κανονισμού. 

3. Η συμμετοχή στους διαγωνισμούς ΠΡΟΤΟ, προϋπο¬ 
θέτει πλήρη γνώση των διατάξεων του ΓΕΝΙΚΟΥ ΚΑΝΟ¬ 
ΝΙΣΜΟΥ ΛΕΙΤΟΥΡΓΙΑΣ ΤΩΝ ΠΑΙΧΝΙΔΙΩΝ του Ο.Π.Α.Π. 
Α.Ε. με απευθείας σύνδεση, των διατάξεων του παρόντα 
κανονισμού και των όρων και προϋποθέσεων, που κάθε 
φορά θέτει ο «Ο.Π.Α.Π. Α.Ε.» για τη συμμετοχή στο δια¬ 
γωνισμό. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 4 

Στο λαχείο ΠΡΟΤΟ, υπάρχουν έξη (6) κατηγορίες επι¬ 
τυχιών: 

α) Στην πρώτη κατηγορία κατατάσσονται τα δελτία των 
συμμετεχόντων σε διαγωνισμούς ΠΡΟΤΟ, των οποίων οι 
αριθμοί συμφωνούν κατά σειρά απόλυτα με τον επταψή¬ 
φιο αριθμό που κληρώνεται. 

β) Στη δεύτερη κατηγορία κατατάσσονται τα δελτία των 
συμμετεχόντων σε διαγωνισμούς ΠΡΟΤΟ, των οποίων οι 
αριθμοί συμφωνούν κατά σειρά απόλυτα μετά έξη πρώτα 
ή τα έξη τελευταία ψηφία με τον επταψήφιο αριθμό που 
κληρώνεται. 

γ) Στην τρίτη κατηγορία κατατάσσονται τα δελτία των 
συμμετεχόντων σε διαγωνισμούς ΠΡΟΤΟ, των οποίων οι 
αριθμοί συμφωνούν κατά σειρά, απόλυτα με τα πέντε 
πρώτα ή με τα πέντε τελευταία ψηφία με τον επταψήφιο 
αριθμό που κληρώνεται. 

δ) Στην τέταρτη κατηγορία κατατάσσονται τα δελτία 
των συμμετεχόντων σε διαγωνισμούς ΠΡΟΤΟ, των οποί¬ 
ων οι αριθμοί συμφωνούν κατά σειρά απόλυτα με τα τέσ¬ 
σερα πρώτα ή με τα τέσσερα τελευταία ψηφία με τον 
επταψήφιο αριθμό που κληρώνεται. 

ε) Στην πέμπτη κατηγορία κατατάσσονται τα δελτία των 
συμμετεχόντων σε διαγωνισμούς ΠΡΟΤΟ, των οποίων οι 
αριθμοί συμφωνούν κατά σειρά απόλυτα με τα τρία πρώ¬ 
τα ή με τα τρία τελευταία ψηφία με τον επταψήφιο αριθμό 
που κληρώνεται. 

στ) Στην έκτη κατηγορία κατατάσσονται τα δελτία των 
συμμετεχόντων σε διαγωνισμούς ΠΡΟΤΟ, των οποίων οι 
αριθμοί συμφωνούν κατά σειρά απόλυτα με τα δύο πρώ¬ 
τα ή μετά δύο τελευταία ψηφία με τον επταψήφιο αριθμό 
που κληρώνεται. 

Άρθρο 5 

Το ποσό που διατίθεται ως κέρδος στους συμμετέχο- 
ντες μετά την αφαίρεση του ποσοστού των πρακτόρων 
12%, ανέρχεται από 1.1.2001 σε 60% των συνολικών ακα¬ 
θάριστων εισπράξεων κάθε διαγωνισμού. 

Το παραπάνω οριζόμενο ποσό κατανέμεται στις έξη (6) 
κατηγορίες νικητών ως εξής: 

α) Στην πρώτη κατηγορία διανέμεται ποσοστό 19,58% 
του συνολικά διανεμομένου ποσού. 

β) Στην δεύτερη κατηγορία διανέμεται ποσοστό 16,58% 
του συνολικά διανεμομένου ποσού. 

γ) Στην τρίτη κατηγορία διανέμεται ποσοστό 16,58% 
του συνολικά διανεμομένου ποσού. 

δ) Στηντέταρτη κατηγορία διανέμεται ποσοστό 16,58% 
του συνολικά διανεμομένου ποσού. 

ε) Στην πέμπτη κατηγορία διανέμεται ποσοστό 16,58% 
του συνολικά διανεμομένου ποσού. 

στ) Στην έκτη κατηγορία διανέμεται ποσοστό 14,10% 
του συνολικά διανεμομένου ποσού. 

Άρθρο 6 

1. Οι κληρώσεις του Άαχείου ΠΡΟΤΟ γίνονται δημόσια 
και σε τακτές ημέρες της εβδομάδας, που καθορίζονται 
με απόφαση του Δ.Σ. του «Ο.Π.Α.Π. Α.Ε.». 

Με απόφαση του Δ.Σ. του «Ο.Π.Α.Π. Α.Ε.» καθορίζεται ο 
τόπος, ο τρόπος, ο χρόνος και ο χώρος των κληρώσεων. 
Πιθανές αλλαγές του χρόνου των κληρώσεων, καθορίζο¬ 
νται από τον «Ο.Π.Α.Π. Α.Ε» και κοινοποιούνται με κάθε 
πρόσφορο τρόπο στο κοινό. 


2. Η κλήρωση συνίσταται στην εξαγωγή ενός επταψή¬ 
φιου αριθμού από το 0.000.000 έως το 9.999.999. 

3. Η κλήρωση στους διαγωνισμούς ΠΡΟΤΟ πραγματο¬ 
ποιείται από την Επιτροπή του άρθρου 6 του Κανονισμού 
Λειτουργίας και Διεξαγωγής του αριθμολαχείου ΛΟΤΤΟ. 

Άρθρο 7 

1. Με βάση τον αριθμό που κληρώνεται γίνεται η κατά¬ 
ταξη των νικητών στις έξη (6) κατηγορίες επιτυχιών, ανά¬ 
λογα με τον αριθμό των ψηφίων των αριθμών των δελτίων 
ΠΡΟΤΟ, που ταυτίζονται απόλυτα με τα ψηφία του αριθ¬ 
μού που κληρώθηκε και στη σωστή τους σειρά, είτε από 
την αρχή, είτε από το τέλος των αριθμών. 

2. Κέρδος σε μία κατηγορία επιτυχιών αποκλείει κέρδος 
σε μια μικρότερη κατηγορία. Η διανομή των μεριδίων εί¬ 
ναι ισόποση για όλους τους νικητές κάθε κατηγορίας. 

3. Εάν δεν υπάρχουν νικητές ορισμένης κατηγορίας 
επιτυχιών, τότε το ποσό που αντιστοιχεί στην κατηγορία 
αυτή δεν μοιράζεται, αλλά μεταφέρεται στον επόμενο 
διαγωνισμό και προστίθεται στο ποσό που μοιράζει η ίδια 
κατηγορία, εκτός εάν μέσα στη προθεσμία των ενστάσε¬ 
ων που ορίζεται στο ΓΕΝΙΚΟ ΚΑΝΟΝΙΣΜΟ ΛΕΙΤΟΥΡΓΙΑΣ 
ΚΑΙ ΔΙΕΞΑΓΩΓΗΣ ΤΩΝ ΠΑΙΧΝΙΔΙΩΝ ΤΟΥ Ο.Π.Α.Π. Α.Ε. με 
απευθείας σύνδεση, διαπιστωθεί κάποια επιτυχία στην 
κατηγορία αυτή. 

4. Εάν το κέρδος που αντιστοιχεί σε κάθε νικήτρια σει¬ 
ρά ορισμένης κατηγορίας επιτυχιών, είναι μεγαλύτερο 
από το αντίστοιχο κέρδος ανώτερης κατηγορίας, τα ποσά 
των δύο αυτών κατηγοριών ενώνονται και το κέρδος κα- 
τανέμεται εξίσου μεταξύ των νικητών των δύο αυτών κα¬ 
τηγοριών. 

5. Αν σε μία κατηγορία νικητών το ποσό που αντιστοιχεί 
σε κάθε επιτυχία, είναι μικρότερο από εκατό (100) δραχ¬ 
μές τότε δεν μοιράζονται κέρδη στους νικητές της κατη¬ 
γορίας αυτής και ολόκληρο το προς διανομή ποσό της κα¬ 
τηγορίας αυτής μεταφέρεται στον επόμενο αντίστοιχο 
διαγωνισμό της ίδιας κατηγορίας. 

6. Τα κέρδη καταβάλλονται στους τυχερούς όλων των 
κατηγοριών στρογγυλοποιούμενα στην αμέσως κατώτε¬ 
ρη του ακριβούς ποσού πεντάδα δραχμών. 

7. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία του δια¬ 
γωνισμού. 

Άρθρο 8 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους διεξαγωγής των διαγωνι¬ 
σμών του λαχείου ΠΡΟΤΟ από τον «Ο.Π.Α.Π. Α.Ε.», έχουν 
ισχύ οι διατάξεις νόμων, Προεδρικών διαταγμάτων και 
Υπουργικών αποφάσεων, που ισχύουν μέχρι σήμερα. 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

Αριθ. 29164 (3) 

Έγκριση του Κανονισμού Λειτουργίας και Διεξαγωγής 
του παιχνιδιού «ΣΟΥΠΕΡ 4»του «ΟΠΑΠ Α.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ' 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚΑ' 
135) 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚΑ'). 

5. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σεΑνώνυμη Εταιρεία (ΑΈ.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρις του Κρατικού προ- 
ϋπολογιμού, αποφασίζουμε: 

Την έγκριση του Κανονισμού Λειτουργίας και Διεξαγω¬ 
γής του παιχνιδιού «ΣΟΥΠΕΡ 4» του «ΟΠΑΠ Α.Ε.», που 
ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ «ΣΟΥΠΕΡ 4» 

Άρθρο 1 

Ο Οργανισμός Προγνωστικών Αγώνων Ποδοσφαίρου ΑΈ. 
(Ο.Π.Α.Π. Α. Ε.) διεξάγει το αριθμολαχείο με την ονομασία 
«ΣΟΥΠΕΡ 4», η λειτουργία του οποίου εμπίπτει στις διατά¬ 
ξεις του «Γενικού Κανονισμού Λειτουργίας και Διεξαγωγής 
τωνπαιγνιδιώντου Ο.Π.Α.Π. ΑΈ. με απευθείας σύνδεση». 

Άρθρο 2 
Κληρώσεις 

1. Η συμμετοχή στο αριθμολαχείο «ΣΟΥΠΕΡ 4» αφορά 
στην πρόβλεψη καθορισμένων ψηφίων ενός τετραψήφιου 
αριθμού, που προκύπτει κάθε φορά μετά από κλήρωση. 

2. Η κλήρωση για την ανάδειξη του τυχερού αριθμού 
πραγματοποιείται με ηλεκτρονικό τρόπο. Ο αριθμός που 
κληρώνεται παράγεται από ηλεκτρονική γεννήτρια τυχαί¬ 
ων αριθμών με βάση αλγόριθμο, του οποίου η αξιοπιστία 
έχει πιστοποιηθεί από αναγνωρισμένο ανώτατο εκπαι¬ 
δευτικό ίδρυμα της Ελλάδος ή του Εξωτερικού. 

3. Η κλήρωση πραγματοποιείται σε τακτά χρονικά δια¬ 
στήματα που ορίζονται με απόφαση του Δ.Σ του ΟΠΑΠ 
ΑΈ. και έχει αύξουσα αρίθμηση μέσα στο τρέχον έτος. Ο 
αριθμός που κληρώνεται μεταδίδεται με κάθε πρόσφορο 
τρόπο και μέσω των Τερματικών Μηχανών των πρακτο¬ 
ρείων. 


4. Με απόφαση του Δ.Στου «Ο.Π.Α.Π. ΑΈ.» καθορίζεται 
ο τόπος, ο τρόπος, ο χρόνος και ο χώρος των κληρώσεων. 
Πιθανές αλλαγές του χρόνου των κληρώσεων, καθορίζο¬ 
νται από τον «Ο.Π.Α.Π. ΑΈ» και κοινοποιούνται με κάθε 
πρόσφορο τρόπο στο κοινό. 

5 Το δελτίο συμμετέχει στην κλήρωση που ακολουθεί 
χρονικά την επικύρωση του. Σε κάθε περίπτωση ο αριθ¬ 
μός της κλήρωσης που συμμετέχει το δελτίο αποτυπώνε- 
ται από την τερματική μηχανή επί του αποδεικτικού συμ¬ 
μετοχής. 

6. Στο Κεντρικό Μηχανογραφικό Σύστηματου Ο.Π.Α.Π. 
ΑΈ. καταχωρείται η ημερομηνία και ώρα διεξαγωγής της 
κάθε κλήρωσης. Ο απώτερος χρόνος συμμετοχής δελτί¬ 
ου σε κλήρωση ορίζεται μέχρι 10 λεπτά της ώρας, πριν 
από την ορισμένη στο Κεντρικό Ηλεκτρονικό Υπολογιστή 
ώρα διεξαγωγής της. Δελτίο που επικυρώνεται μετά τον 
απώτερο χρόνο συμμετοχής στην κλήρωση, όπως αυτός 
ορίζεται παραπάνω, συμμετέχει στην αμέσως επόμενη 
κλήρωση. 

7. Σαν απώτερος χρόνος ακύρωσης δελτίου ορίζονται 
τα πέντε (5) λεπτά της ώρας, πριν από την πρώτη κλήρω¬ 
ση στην οποία συμμετέχει το δελτίο. 

Άρθρο 3 

Τ ρόπος συμμετοχής 

1. Η συμμετοχή στο αριθμολαχείο «ΣΟΥΠΕΡ 4» πραγ¬ 
ματοποιείται με ειδικό δελτίο. Η περιοχή προβλέψεωντου 
ειδικού δελτίου, περιλαμβάνει τέσσερις στήλες με τους 
αριθμούς από το 0 έως και το 9, όπου ο παίκτης επιλέγει 
τα ψηφία που επιθυμεί. Η σειρά των στηλών προσδιορίζει 
και την θέση των ψηφίωντου αριθμού. 

2. Το αντίτιμο συμμετοχής ορίζεται στις 100 δρχ. ανά 
στήλη. Ως στήλη ορίζεται κάθε τετραψήφιος, τριψήφιος, 
διψήφιος ή μονοψήφιος αριθμός με τον οποίο συμμετέχει 
ο παίκτης στο παιχνίδι. 

3 Το ειδικό δελτίο παρέχει τη δυνατότητα στον παίκτη 
να επιλέξει, με κατάλληλη σημείωση από τους παρακάτω 
τύπους παιχνιδιού: 

α) Πρόβλεψη και των τεσσάρων ψηφίων «ΜΕ ΣΕΙΡΑ 
ΚΛΗΡΩΣΗΣ». 

β) Πρόβλεψη και των τεσσάρων ψηφίων «ΧΩΡΙΣ ΣΕΙΡΑ 
ΚΛΗΡΩΣΗΣ». 

γ) Πρόβλεψη τριών οιωνδήποτε ψηφίων «ΜΕ ΣΕΙΡΑ 
ΚΛΗΡΩΣΗΣ». 

δ) Πρόβλεψη τριών οιωνδήποτε ψηφίων «ΧΩΡΙΣ ΣΕΙΡΑ 
ΚΛΗΡΩΣΗΣ». 

ε) Πρόβλεψη «ΔΥΟ ΜΟΝΟ ΨΗΦΙΩΝ» στις αντίστοιχες 
θέσεις του κληρωθέντα αριθμού. 

στ) Πρόβλεψη «ΕΝΟΣ ΜΟΝΟ ΨΗΦΙΟΥ» στην αντίστοι¬ 
χη θέση του κληρωθέντα αριθμού. 

4. Επίσης παρέχειτη δυνατότητα στονπαίκτη, με επιλο¬ 
γή κατάλληλου πολλαπλασιαστή, να συμμετάσχει στο 
παιχνίδι με πολλαπλή συμμετοχή καταβάλλοντας το αντί¬ 
στοιχο ποσό. Σε περίπτωση επιτυχίας, στον παίκτη κατα¬ 
βάλλεται μερίδιο ανάλογο με το ποσό συμμετοχής ανά 
στήλη. Τα ανώτατα και κατώτατα ποσά συμμετοχής ανά 
δελτίο καθορίζονται με απόφαση του Δ.Σ του Ο.Π.Α.Π. 
ΑΈ. 

5. Με κατάλληλη σημείωση σε ειδική θέση του δελτίου 
είναι δυνατή η συμμετοχή του δελτίου σε περισσότερες 
από μία διαδοχικές κληρώσεις. 

Ακύρωση δελτίου είναι δυνατή μόνο πριν από την πρώ¬ 
τη κλήρωση στην οποία συμμετέχει το δελτίο. 

6. Ομοίως με κατάλληλη σημείωση είναι δυνατόν η επι¬ 
λογή των προβλέψεων να γίνεται τυχαία από την επικυ¬ 
ρωτική μηχανή. 

7. Ο συμμετέχων έχει την δυνατότητα σημειώνοντας εί¬ 
τε ένα μόνο ψηφίο σε μία ή περισσότερες στήλες να συμ- 
μετάσχει με έναν αριθμό (Απλό Παιχνίδι) είτε σημειώνο¬ 
ντας περισσότερα του ενός ψηφία σε μία ή περισσότερες 
στήλες να συμμετάσχει με όλους τους αριθμούς, που 
προκύπτουν από τον μαθηματικό συνδυασμό των ψηφίων 
που σημείωσε (Πλήρες Σύστημα) πληρώνοντας το ανά¬ 
λογο ποσό. 

8. Είναι επίσης δυνατή η συμμετοχή του παίκτη με ομα¬ 
δικά συστήματα. Αυτά διατίθενται από τα πρακτορεία του 
«Ο.Π.Α.Π. Α. Ε.», με αποδεικτικά συμμετοχής, που επι¬ 
πλέον αναγράφουν και το ποσοστό συμμετοχής επί της 
αξίας του δελτίου και τα οποία είναι επικυρωμένα από τις 
τερματικές μηχανές των πρακτορείων. 

9. Ο τρόπος συμπληρώσεως των πόσης φύσεως δελ¬ 
τίων καθορίζεται με σχετικές οδηγίες που εκδίδονται από 
τον «Ο.Π.Α.Π. Α.Ε.». 

Άρθρο 4 
Κέρδη 

1. Τα δελτία που κερδίζουν κατατάσσονται σε κατηγο¬ 
ρίες κέρδους, ανάλογα με τον τύπο του παιχνιδιού, κερ¬ 
δίζοντας αντίστοιχα προκαθορισμένα ποσά, που προκύ¬ 
πτουν από τους αντίστοιχους συντελεστές απόδοσης 
πολλαπλασιαζόμενους επίτην αξία συμμετοχής ανά στή¬ 
λη. 

- Γ ια την πρόβλεψη και των τεσσάρων ψηφίων «ΜΕ ΣΕΙ¬ 
ΡΑ ΚΛΗΡΩΣΗΣ», ο συντελεστής απόδοσης κέρδους ορί¬ 
ζεται σε 5.000. 

- Για την πρόβλεψη και των τεσσάρων ψηφίων «ΧΩΡΙΣ 
ΣΕΙΡΑ ΚΛΗΡΩΣΗΣ», ο συντελεστής απόδοσης κέρδους 
ορίζεται σε 250. 

- Γ ια την πρόβλεψη τριών οιωνδήποτε ψηφίων «ΜΕ ΣΕΙ¬ 
ΡΑ ΚΛΗΡΩΣΗΣ», ο συντελεστής απόδοσης κέρδους ορί¬ 
ζεται σε 500. 

- Για την πρόβλεψη τριών οιωνδήποτε ψηφίων «ΧΩΡΙΣ 
ΣΕΙΡΑ ΚΛΗΡΩΣΗΣ», ο συντελεστής απόδοσης κέρδους 
ορίζεται σε 100. 

- Για την πρόβλεψη «ΔΥΟ ΜΟΝΟ ΨΗΦΙΩΝ» στη σωστή 
θέση, ο συντελεστής απόδοσης κέρδους ορίζεται σε 50. 

- Γιατηνπρόβλεψη «ΕΝΟΣ ΜΟΝΟ ΨΗΦΙΟΥ» στη σωστή 
θέση, ο συντελεστής απόδοσης κέρδους ορίζεται σε 5. 


2. Ως βάση υπολογισμού των προκαθορισμένων κερ¬ 
δών, για κάθε κλήρωση λαμβάνεται υπόψη ποσοστό μέχρι 
60% επί των ακαθαρίστων εισπράξεων του παιχνιδιού. Εί¬ 
ναι όμως δυνατόν σε κληρώσεις του παιχνιδιού τα κέρδη 
προς διανομή στους τυχερούς να υπερβαίνουν σε ποσο¬ 
στό το 60% των ακαθαρίστων εισπράξεων. 

3. Κατά την πληρωμή κερδών παρακρατείται άμεσα από 
τονΟΠΑΠ Α. Ε. το ποσό του φόρου που αναλογεί σε κάθε 
στήλη που κερδίζει σύμφωνα με το νόμο. 

4. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία της κλή¬ 
ρωσης. 

Άρθρο 5 

Αποζημίωση Πρακτόρων 

1. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 7% επί 
της τιμής της στήλης και παρακρατείται άμεσα από το 
αντίτιμο του δελτίου « ΣΟΥΠΕΡ 4». 

1. Ποσοστό 1 % επίτηςτιμήςτης στήλης, δύναται να δια¬ 
τίθεται από τον Ο. Π.Α. Π. Α. Ε για τον τεχνολογικό εξο¬ 
πλισμό και τη βελτίωση της εν γένει υποδομής των πρα¬ 
κτορείων 

Άρθρο 6 

Διασφάλιση Στοιχείων 

Τα στοιχεία όλων των δελτίων που συμμετέχουν σε κλή¬ 
ρωση του αριθμολαχείου ΣΟΥΠΕΡ 4, διασφαλίζονται από 
την Επιτροπή Ελέγχου με τις διαδικασίες που περιγρά- 
φονται στο Άρθρο 3 παρ. 1β, του «Γενικού Κανονισμού 
Λειτουργίας και Διεξαγωγής των παιγνιδιώντου Ο.Π.Α.Π. 
Α.Ε. με απευθείας σύνδεση». 

Άρθρο 7 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή με τον Κανονισμό να δημοσιευθεί στην 
Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 
Θ-ΓΠ 3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































